הוועדה לקידום מעמד האישה ולשוויון מגדרי, כנסת 20, פרוטוקול מספר 31, 2015-11-10 09:38

עאידה תומא סלימאן: בוקר טוב לכולן ולכולם.

עאידה תומא סלימאן: אני פותחת את הישיבה של הוועדה לקידום מעמד האישה ולשוויון מגדרי.

עאידה תומא סלימאן: היום ה-10 בנובמבר 2015.

עאידה תומא סלימאן: אנחנו דנות ודנים היום בתקציב המגדרי של משרד הרווחה, בעצם בסקירה המגדרית של תקציב משרד הרווחה.

עאידה תומא סלימאן: אנחנו ממשיכות את הישיבות שהתקיימו עד עכשיו עם המשרדים השונים.

עאידה תומא סלימאן: קודם תנו לברך שהמנכ"ל החדש של משרד הרווחה, עורך הדין אליעזר יבלון, אם טעיתי במשהו תקן, הגיע עם הצוות של המשרד כדי להציג את התקציב הזה.

עאידה תומא סלימאן: אתמול דנו בסקירה המגדרית של התקציב של המשרד לשוויון חברתי.

עאידה תומא סלימאן: מחר אנחנו נדון גם בתקציב של משרד התרבות והספורט.

עאידה תומא סלימאן: זה תהליך חדש בוועדה, נכון שנעשה בשנת 2014 והייתה סקירה של 10% מתוך המשרדים.

עאידה תומא סלימאן: הפעם יש לנו סקירה שאמורה לכסות עוד כ-40% מכל תקציב.

עאידה תומא סלימאן: לפי המצגת שבידיים שלי אני הבנתי שהניתוח שלכם עובר את ה-40% מהתקציב, לא שאין מה להגיד, כאילו אני מסתפקת בזה שזה עובר את ה-40%.

עאידה תומא סלימאן: אנחנו ניתן לכם לעשות את הסקירה.

עאידה תומא סלימאן: אבל אני חייבת להגיד, אחת התוצאות או המגמות העיקריות שאתמול דיברה עליהם השרה גילה גמליאל מסקירה של כלל התקציבים של המשרדים, היא דיברה על שלוש מגמות עיקריות שזיהו בתוך התקציבים.

עאידה תומא סלימאן: אחת, זה הפער בשכר שיש בין גברים ונשים.

עאידה תומא סלימאן: המגמה השנייה, מה שהיא קראה לו 'תופעת המספריים', ככל שעולים בדרגות בשירות הציבורי נעשה מספר הנשים דל יותר.

עאידה תומא סלימאן: כאילו הנשים הן רוב מבחינת השירות הציבורי, אבל ככל שמתקדמים בדרגות מספר הנשים פוחת.

עאידה תומא סלימאן: התופעה השלישית שהיא קראה לה 'הנשים נזקקות יותר'.

עאידה תומא סלימאן: כלומר, שהנשים מקבלות סיוע דרך כל מיני שירותים הניתנים על ידי המשרדים יותר מאשר אוכלוסיית הגברים.

עאידה תומא סלימאן: אנחנו היום כנראה נקבל מידע קצת שונה ממשרד הרווחה.

עאידה תומא סלימאן: קצת לא הבנתי אותו כי בדרך כלל חשבתי שמשרד הרווחה אמור להיות בעיקר משרת הרבה נשים.

עאידה תומא סלימאן: אני נותנת לגברתי עורכת הדין מרים בראון לעשות ההצגה, אלא אם המנכ"ל ירצה לפתוח בכמה דברים לפני המצגת.

עאידה תומא סלימאן: בבקשה.

<אליעזר יבלון: ברשותך יושבת ראש הוועדה, בוקר טוב לכולם.

<אליעזר יבלון: אחת, אנחנו שמחים להיות בוועדה.

<אליעזר יבלון: אנחנו מוכנים להציג את עבודת המשרד בעניין.

<אליעזר יבלון: ההתייחסות הראשונה, למה שאמרת, לעניין נשים במשרד הרווחה.

<אליעזר יבלון: אני אוכל לומר בוודאות שהמשרד יכול להתגאות בזה שבתפקידים הבכירים במשרד יש אחוז גבוה מאוד של נשים כולל, לפחות, שתי סמנכ"ליות ועוד מנהלות בכירות נוספות שנמצאות בסגל הבכיר של המשרד.

<אליעזר יבלון: בהיבט הזה אני חושב שמטבע הדברים המשרד שוויוני מאוד מפני שהוא מטפל באוכלוסיות שהם אוכלוסיות נזקקות.

<אליעזר יבלון: מאפיין של מגזרים הוא לא קיים, אני אומר במפורש, לא קיים.

<אליעזר יבלון: לכן מצד אחד אני אומר שזה טבע הדברים שאנחנו ככה, אבל מצד השני אנחנו בהחלט יכולים לראות, מעצם זה שנשים נמצאות בחזית של המשרד כסמנכ"ליות וכסמנכ"ליות מובילות, זה מראה שלעניין הזה יש לנו התייחסות מאוד מאוד חיובית.

עאידה תומא סלימאן: אני הייתי גם רוצה לומר שבשיחה שקדמה הבאת לי בשורה טובה.

עאידה תומא סלימאן: אולי תשתף, כי אני יודעת שיש הוכחות שמחכות לתשובה בנושא של מרכזי הסיוע.

<אליעזר יבלון: אני ארשה לומר, מאחר ואת הובלת את המהלך הזה את יכולה לדבר על התוצאה, זה בסדר.

עאידה תומא סלימאן: לא.

<אליעזר יבלון: בבקשה, זה בסדר.

עאידה תומא סלימאן: הייתה לנו עכשיו ישיבה מאוד קצרה, גם הכרות וגם רציתי להעלות כמה מהדברים שהדאיגו את ארגוני הנשים שבקשר עם הוועדה.

עאידה תומא סלימאן: הדבר הראשון היה כמובן מרכזי הסיוע.

עאידה תומא סלימאן: הבנו שהתקציב המוקצה הוא 4.1 שזה נסיגה ממה שהשיגו מרכזי הסיוע לאחר מאבק מאוד ממושך.

עאידה תומא סלימאן: בשנה שעברה קיבלו 6 מיליון.

עאידה תומא סלימאן: כבר מברכות, יש לכן 6 מיליון ואני שמחה לדעת שהתקציב הזה, איך אומרים, הפך לעובדה ואתן לא צריכות לדאוג איך לצמצם את הפעילות ואיך להוריד.

עאידה תומא סלימאן: להפך, אתן תתחילו לדאוג איתי איך אנחנו נרחיב את הפעילות ונקבל יותר תקציבים.

עאידה תומא סלימאן: בסדר?

<אליעזר יבלון: אין בעיה, כל זמן שתהייה פעילות זה בסדר.

עאידה תומא סלימאן: תודה, תודה.

עאידה תומא סלימאן: בבקשה.

<מרים בראון: אנחנו נציג בפניכם את הפילוח התקציבי של משרד הרווחה והשירותים החברתיים לפי מגדר.

<מרים בראון: ככלל, כפי שהמנכ"ל שלנו הסביר, תקציב משרד הרווחה מוקצה בהתאם לצרכים של המופנים והפונים לקבלת שירות ללא הבדל מגדר.

<מרים בראון: אנחנו נותנים שירות לזקוקים לשירות הזה וכמובן שאנחנו לא עושים הבדלים מאיזה מגדר מקבל השירות בא.

<מרים בראון: הפילוח המגדרי של התקציב נובע מפועל התפלגות המגדרית של מקבלי השירות ובהתאם לצרכיהם, כל מי שצריך כמובן מקבל את השירות.

<מרים בראון: אנחנו נציג בפניכם נתונים נבחרים של ההתפלגות המגדרית של מקבלי השירות.

<מרים בראון: נציג בפניכם את הגרף הראשון, הגרף הוא במספרים ואחוזים.

<מרים בראון: מדובר באנשים עם מוגבלות שכלית התפתחותית הרשומים במחלקות לשירותים חברתיים לפי גיל ומגדר.

<מרים בראון: ניתן לראות ש-57% ממקבלי השירות הם גברים.

<מרים בראון: הפילוח הוא גם לפי גיל וניתן לראות אותו.

<מאירה בסוק: ההתפלגות מגדרית לפי נותני שירות ולא למקבלי שירות?

<מרים בראון: אנחנו עשינו פילוח מגדרי של מקבלי שירות של משרד הרווחה.

עאידה תומא סלימאן: לא.

עאידה תומא סלימאן: לא.

עאידה תומא סלימאן: זה אחד הדברים שדיברנו עליהם.

עאידה תומא סלימאן: אני ארצה שהיא תציג ואחר כך ניתן את ההערות.

עאידה תומא סלימאן: זה אחד הדברים שסיכמנו גם כן אתמול.

עאידה תומא סלימאן: הבעיה שלא היו הנחיות ברורות מה בדיוק יהיה ואז כל משרד שם דגש ועשה פילוח או סקירה על הדברים שהוא ראה לנכון.

עאידה תומא סלימאן: בואו נשמע מה המשרד נתן ואחר כך ניתן את ההערות שלנו.

<מרים בראון: הגרף השני, ניתן להתרשם מהמפונים לשירות מבחן לנוער.

<מרים בראון: נכון לשנת 2014 רוב המופנים, היו נערים בנים ולא בנות.

<מרים בראון: לכן אנחנו מקבלים דווקא נתון של 89% של נערים המופנים לשירות מבחן לנוער לעומת 11% בנות.

עאידה תומא סלימאן: סליחה, אם אני מסתכלת על הגרפים האלה, זה גרפים לפי השנה האחרונה על פי הגיל?

<מרים בראון: גם גיל וגם לפי אחוזים מוחלטים.

עאידה תומא סלימאן: כן, אני מבינה שככל שעולים בגיל יחסית מספר הנערות הוא קטן מכלל - - -

<אליעזר יבלון: הוא גדל.

<אליעזר יבלון: סליחה.

עאידה תומא סלימאן: הוא גדל, אבל יחסית מול הגברים - - -

<אליעזר יבלון: יחסית הוא קטן.

עאידה תומא סלימאן: לא.

עאידה תומא סלימאן: תראה את החלק של ההפרש בין נערים לנערות, כל הזמן הנתח נעשה יותר גדול כך שיחסית אם תיקח.

עאידה תומא סלימאן: כמה נערות יש?

עאידה תומא סלימאן: נערות בגיל 14 – 444 מתוך 3,816.

עאידה תומא סלימאן: בגיל 13 – 155 - - -

<מרים בראון: גברתי לא.

<מרים בראון: לא.

<מרים בראון: - - -

<אליעזר יבלון: אני מציע שרק אחת תענה ולא שתיים כי אחרת אף אחד לא שומע כלום.

<מרים בראון: אני דווקא רואה שהאחוזים נשמרים גברתי.

<מרים בראון: בסך הכול בכל הגילאים זה כמעט 90% מהבנים מטופלים.

<מרים בראון: הממוצע נשמר גבירתי.

עאידה תומא סלימאן: או.

עאידה תומא סלימאן: קיי.

עאידה תומא סלימאן: זה נראה כאילו - - -

<אליעזר יבלון: כן, חזותית זה נראה כמו שאת אומרת, את צודקת, אבל כשמסתכלים על החשבון אז בחשבון יש את הממוצע וזה ככה.

עאידה תומא סלימאן: אני הסתכלתי חזותית וחזותית זה נראה שזה יורד.

<אליעזר יבלון: בגלל הפרופורציות.

<מרים בראון: גרף שלישי מתייחס למטופלים בחסות הנוער לפי ומגדר, נכון לשנת 2014.

<מרים בראון: כאמור רוב הנערים הם בנים המופנים לרשות חסות הנוער, מעונות וכו'.

<מרים בראון: ניתן לראות שסך כל ה63% מהנערים המופנים הם דווקא בנים בחסות הנוער.

<מרים בראון: כעת נעבור יותר למספרים - - -

עאידה תומא סלימאן: ממוצע של 63% או 67% זה נערים.

<מרים בראון: נערים, אכן שמופנים לחסות הנוער.

<מרים בראון: זה נוער בפלילים ומעונות נעולים, מעונות פתוחים.

עאידה תומא סלימאן: כן, אבל זה שייך איך מגדירים נערה במצוקה ועד כמה יש איתור נערות במצוקה ועד כמה, ויש עוד הרבה דברים.

עאידה תומא סלימאן: אנחנו נדבר על זה עכשיו.

<אליעזר יבלון: אני חושב שאת צודקת בעניין של השאלה איך מתבצע הרישום, אבל זה מה שאנחנו משקפים מתוך מה שאנחנו יודעים.

<אליעזר יבלון: אנחנו חיים רק על פי רישום.

<מרים בראון: נעבור קצת למספרים - - -

עאידה תומא סלימאן: סליחה, רק משהו אחרון להבין.

עאידה תומא סלימאן: כאשר אומרים 'המטופלים בחסות הנוער', זה רק מי שנמצא במוסדות או גם המטופלים בתוך הלשכות?

עאידה תומא סלימאן: זה רק פנימיות, חסות הנוער זה רק פנימיות.

מירב בן ארי: פנימיות, "מסילה", "צופיה" של הבנות, "חורש".

עאידה תומא סלימאן: או.

עאידה תומא סלימאן: קיי, אולי זה גם בגלל - - -

מירב בן ארי: יש לך מספר כזה נמוך.

מירב בן ארי: זה הכול פנימיות של חסות הנוער.

<מרים בראון: כאמור נעבור קצת למספרים.

<מרים בראון: תקציב המשרד נכון לשנת 2015 - - -

מירב בן ארי: אין סיכוי שהתקציב שלך הוא 7 מיליון, אגב.

<מרים בראון: כתוב למטה 'עוד לא אושר'.

<אליעזר יבלון: למה אין סיכוי?

מירב בן ארי: תקציב של מי במשרד הרווחה 7 מיליון?

<מרים בראון: התקציב הכללי.

<אליעזר יבלון: מיליארד.

עאידה תומא סלימאן: כתוב לך מיליון בטעות.

<מרים בראון: 7.

<מרים בראון: 77 - - - -

מירב בן ארי: העיקר שאנחנו מבינים.

<אליעזר יבלון: רגע, אם אתם רוצים להוסיף אנחנו נשמח, אין בעיה.

<אליעזר יבלון: אבל אנחנו מדברים על טעות.

עאידה תומא סלימאן: אנחנו כבר פחדנו על התקציב של מרכזי הסיוע.

מירב בן ארי: חשבתי שזה רק מרכזי הסיוע.

<מרים בראון: הסבירו לי שאומרים כשמונה מיליארד.

<מרים בראון: הפילוח שנעשה הוא קצת למעלה מ-4 מיליארד שקל שהם 52% מהתקציב.

<מרים בראון: כאשר 56% מהתקציב הזה מופנה לזכרים ו-44% לנשים, כאמור בהתאם לצרכים של מקבלי השירותים.

<מרים בראון: עכשיו זה ממש לפי פעילויות תקציביות - - -

עאידה תומא סלימאן: בואי נגיד בהתאם לשירותים הקיימים ולא בהתאם לצרכים.

<אליעזר יבלון: ברשותך אני אגיד: 'בהתאם לשירות הניתן היום'.

עאידה תומא סלימאן: מצוין, לא לצרכים.

<מרים בראון: כאן מפולחות תקנות התקציב של אגף השיקום.

<מרים בראון: אם אני מתסכלת על הסך הכול, 58% שולם מהתקציב עבור זכרים ו- 42% עבור נשים.

<מרים בראון: עוד פעם, בהתאם לשירות שניתן.

<מרים בראון: האחוזים נעים בהתאם לגברים, נשים שמופנות לקבלת השירות, שזקוקים לשירות.

<מרים בראון: אני אוכל לתת דוגמה: ילדים עיוורים בקהילה, יוצא ש-58% הם בנים, אז הם אלה שמקבלים את השירות הזה.

<מרים בראון: לעומת זאת, איתור תעסוקה, דווקא הנשים מקבלות תקציב גדול יותר – 67%.

<מרים בראון: כאן יש את תקנות התקציב של האגף לטיפול אדם עם מוגבלות שכלית התפתחותית, סך הכול, הרוב כפי שראינו בגרף הראשון אם איני טועה, הרוב הם דווקא זכרים, בנים ולכן אנחנו רואים תקציב של 58% ששולם עבור זכרים ו-42% עבור נשים.

<מרים בראון: כאשר ניתן לראות כל תקנה תקציבית מפולחת לפי שירות שניתן.

עאידה תומא סלימאן: איך את מסבירה את התזוזה המאוד גדולה מאחזקת אוטיסטים במסגרת, מעונות יום ותעסוקה, מועדוניות לילדים.

עאידה תומא סלימאן: כאילו, הסעיפים האחרונים אנחנו רואים פתאום שיש גדילה מאוד משמעותית של זכרים.

עאידה תומא סלימאן: כאילו נהנים מהשירות.

<רחלי בן שמעון: לגבי אוטיסטים יש קצת בעיה - - -

עאידה תומא סלימאן: סליחה, רק אם אפשר, המיקרופונים לפניכם מופעלים כך שכל לחשוש מגיע גם לפה.

עאידה תומא סלימאן: נא לשים לב.

<רחלי בן שמעון: לגבי אוטיסטים, היום יש בעיה בהגדרה של אוטיסט, האם הוא נכנס תחת הגדרה של אדם עם מוגבלות.

<רחלי בן שמעון: יש קצת בעיה לגבי האוטיסטים.

<רחלי בן שמעון: אז לא נכון לקחת את הדוגמה של האוטיסטים כי יש גם הורים שמתביישים לדווח שהילדים שלהם אוטיסטים.

<רחלי בן שמעון: לכן יש קצת בעיה עם הנתונים של האוטיסטים.

<רחלי בן שמעון: לגבי - - -

עאידה תומא סלימאן: באופן כללי זאת תשובה מצוינת להגיד למה הרישום של אוטיסטים הוא ככה.

עאידה תומא סלימאן: אבל פה אני מדברת על משהו אחר.

עאידה תומא סלימאן: לרשום אוטיסט או לאבחן אוטיסט אם זה זכר או נקבה, זה אמור להיות אותו דבר.

עאידה תומא סלימאן: הבעייתיות קיימת גם לזכר וגם לנקבה.

עאידה תומא סלימאן: פה אני מסתכלת על הנהנים מהשירותים של המשרד.

עאידה תומא סלימאן: בכל השירותים ראינו שזה נע בין 53%, 48% וזה ככה כל הזמן אנחנו מגיעים.

עאידה תומא סלימאן: גם בגרף הקודם: טיפול בילדים עיוורים, מחלקת או מעון יום שיקומי לאוטיסט.

עאידה תומא סלימאן: אנחנו מסתכלים למטה, בכל סוגי השירותים האלה הזכרים פתאום המספר שלהם קופץ והם נהנים הרבה יותר.

עאידה תומא סלימאן: זאת השאלה שלי, למה פתאום בשירותים האלה יש יותר זכרים נהנים?

<אליעזר יבלון: אחת, כמו שהגדרנו קודם, אנחנו משקפים תמונת מצב כפי שהיא והיא מבוססת על עניין של פונים.

<אליעזר יבלון: זאת אומרת, אנחנו לא נמצאים במצב שאנחנו מציעים שירות.

<אליעזר יבלון: אנשים שפונים אלינו על פי הרישומים שלנו, זאת תמונת המצב.

<אליעזר יבלון: זה לא שירות שאנחנו מציעים ואז אנחנו מביאים או משווקים אותו.

<אליעזר יבלון: זו תמונת מצב לפי הפונים ללשכות הרווחה ביישובים ובערים ובמי שהמשרד מטפל כנתון עובדתי.

עאידה תומא סלימאן: או.

עאידה תומא סלימאן: קיי.

עאידה תומא סלימאן: אבל אני חושבת שאחד מהדברים שחשוב לנו לעשות את הסקירה המגדרית זה גם כדי לאבחן נהלים או ההתנהלות, פערים שקיימים במערכת וביום-יום אנחנו לא שמים לב אליהם.

עאידה תומא סלימאן: אז אולי זה סימן שכדאי לבדוק מה קורה, למה דווקא.

עאידה תומא סלימאן: עד כמה שידוע לי, ולא שיש סטטיסטיקה שאומרת שמספר האוטיסטים הזכרים הוא הרבה יותר גבוה מאשר מספר האוטיסטיות.

עאידה תומא סלימאן: כדאי לבדוק מה קורה מבחינה מקצועית.

<אליעזר יבלון: אני מקבל את ההערה.

<אליעזר יבלון: תרשמו בבקשה, אנחנו נעשה בדיקה ונראה אם יש לזה הסבר.

<אליעזר יבלון: אני אומר בזהירות הנדרשת.

<אליעזר יבלון: אם יש לזה הסבר נחזור וגם אם אין נחזור ונגיד לא מצאנו לזה הסבר.

<מרים בראון: אבל דווקא אתמול דיברתי עם אגף המחקר ואמרו לי שמבחינת המוגבלים שכלית התפתחותית, כפי שראינו באחד הגרפים הראשונים, כן יש הבדל ויש הרבה יותר גברים מנשים כמוגדרים כמוגבלים שכלית התפתחותית, רואים את זה באחד הגרפים הראשונים.

<מרים בראון: זה מבחינת ה- - -

עאידה תומא סלימאן: מה, זה לא מורגש?

עאידה תומא סלימאן: <קריאה:> ואז הם שולטים, את מבינה?

<אליעזר יבלון: איזה מזל שלא אנחנו אומרים כלום.

עאידה תומא סלימאן: אני חושבת שגם כל העניין של הצורך באבחון אצל צעירות ו/או גם ילדות, המעקב על המקרים שלהם הוא קצת שונה.

עאידה תומא סלימאן: יכול להיות שזה קיים בחברה, אבל המשפחות לא רצות לעשות את האבחון.

עאידה תומא סלימאן: עדיין יש תפיסה שכדי להבטיח את העתיד של המפרנס הבא, של המשפחה שתקום, יותר דואגים למצב של הילד מאשר של הילדה.

עאידה תומא סלימאן: זה בהרבה מהקבוצות השונות בתוך האוכלוסייה.

עאידה תומא סלימאן: או.

עאידה תומא סלימאן: קיי, זה שווה בדיקה וחשיבה.

<מרים בראון: הבאתי את התקנות התקציב של האגף של שירותים אישיים וחברתיים, כמובן כאשר במקלטים לנשים מוכות 100% מהשירות והתקציב מופנה לנשים.

<מרים בראון: להבדיל, - - -

עאידה תומא סלימאן: לא.

עאידה תומא סלימאן: לא 100% ממקבלי השירות, יש ילדים שמה.

<מרים בראון: אבל הם מוגדרים תחת האימא שלהם, אם אני לא טועה.

עאידה תומא סלימאן: סל השירות, אתן יודעות, אני קצת מכירה את הנושא.

עאידה תומא סלימאן: סל השירותים לנשים במקלט קובע, אישה עם שני ילדים.

עאידה תומא סלימאן: או.קיי.

עאידה תומא סלימאן: זה שאנחנו לא מרוצות מהתקצוב של שני הילדים, על זה נדבר אחר כך.

עאידה תומא סלימאן: שם מקבלי השירות, וכדאי להזכיר את זה אחרת יגידו שהנשים נהנות מכל התקציב הזה.

עאידה תומא סלימאן: הנשים לא נהנות מכל התקציב הזה כי יש בתוך זה גם ילדים.

<מרים בראון: כאן, לגבי אזרחים ותיקים, דווקא רוב הנהנים מהשירות הן נשים.

<מרים בראון: סך הכול מהתקציב שמוקצה – 64% לנשים, 36% לגברים ממקבלי השירות.

עאידה תומא סלימאן: זה ברור.

עאידה תומא סלימאן: אנחנו עם אורך חיים יותר גבוה, כך שאנחנו נהנות כזקנות יותר.

עאידה תומא סלימאן: בבקשה.

<מרים בראון: אגף תקון - -

עאידה תומא סלימאן: מה זה אגף תקון?

<מרים בראון: אגף תקון, אני הוצאתי את ההסבר של מה זה אגף תקון: שירות מבחן לנוער, שירות מבחן למבוגרים, חקירות ילדים, שיקום נוער, טיפול בהתמכרויות- - -

<אליעזר יבלון: אנחנו מתחילים לטפל בשם הזה כי אין לו הסבר.

<אליעזר יבלון: המושג המקצועי בא מתיקון ולכן לקחו ואימצו את המושג המקצועי, אבל לא תמיד המושג המקצועי משקף נכון משהו שאנחנו יכולים להתחבר אליו.

<אליעזר יבלון: במקרה הזה אנחנו לא מתחברים לשם, אז נטפל בשם.

<מרים בראון: מכל מקום לגבי תקציבים, אפשר לראות: טיפול בנפגעות תקיפה מינית – זה 100% - - -

עאידה תומא סלימאן: אני רואה שבני נוער נמצאים שם - - - <קריאה:> נפגעי ונפגעות.

עאידה תומא סלימאן: אצלנו גם גברים.

עאידה תומא סלימאן: איפה המרכזים נמצאים?

עאידה תומא סלימאן: כן, בעצם כשמדברים על התקציב של מרכזי סיוע אי אפשר בלי שכל מין נהנה מזה.

עאידה תומא סלימאן: אתם גם מעבירות סדנאות לילדים בבתי ספר שזה משותף.

<נאילה עואד-ראשד: גם גברים מטופלים, גם נשים וגם משפחות שמגיעות ולא רק הנפגעות.

עאידה תומא סלימאן: צריך לתקן את זה.

<מרים בראון: זה לפי סעיפים תקציביים, יכול להיות שזה נמצא בסעיף אחר.

<אליעזר יבלון: בואי תרשמי ותבדקי.

<אליעזר יבלון: תרשמו, תבדקו ובואו נראה.

<נאילה עואד-ראשד: לפי סעיפים זה נכון, לפי סעיפי תקצוב כי מדובר בפניות נפגעות, מדובר בפגישות, בהכשרות של מתנדבות, הרצאות – אז אין פילוח של גברים ונשים.

<נאילה עואד-ראשד: <קריאה:> ליווי של משפחות שזה גם אבא ואימא.

עאידה תומא סלימאן: הבקשה היא, כאשר עושים את הניתוח המגדרי פה, זה לחזור ולעשות פילוח מגדרי בפרמטרים או בקריטריונים של קביעת התקציב, אז אפשר לבדוק כמה מהתלונות שטופלו הגיעו מנשים וכמה מגברים.

עאידה תומא סלימאן: ההכשרות שנעשו, אם היו קבוצות הכשרות לגברים אז צריך לחשב אותם.

עאידה תומא סלימאן: אני בטוחה שאולי –5% ישתנה.

עאידה תומא סלימאן: אפשר לראות יותר כי יש גם את המרכז לסיוע לגברים בתוך זה.

עאידה תומא סלימאן: לא מרכז, הקו.

<מרים בראון: זהו.

עאידה תומא סלימאן: תודה רבה.

עאידה תומא סלימאן: אני, את האמת, יש לי מה להגיד באופן כללי על עצם העובדה שהבחירה הייתה על ניתוח של הפונים או מקבלי השירות, למרות שהיה אפשר ללכת ממש על התקציבים עצמם.

עאידה תומא סלימאן: כאילו, בחלוקה לא רק של מקבלי השירות אלא גם של פרויקטים שלמים.

עאידה תומא סלימאן: לגבי הכסף, איך הוא מוקצה מבחינת המשרד.

עאידה תומא סלימאן: בעצם אנחנו רואים מי נהנה מהשירות, אבל אנחנו לא יודעים כמה מוקצה לכל שירות ומה הנתח שנשים מקבלות בסופו של דבר מהתקציב.

עאידה תומא סלימאן: דבר שני, אני מקווה שבניתוח הבא, או בהשלמה שתעשה, יהיה גם ניתוח של הצוותים או העובדים של המשרד עצמו.

<אליעזר יבלון: סליחה גברתי, אם את יכולה בבקשה רק להבהיר את הבקשה האחרונה שלך.

<אליעזר יבלון: מה פירוש הצוותים במשרד.

<אליעזר יבלון: את רוצה את עובדי המשרד?

עאידה תומא סלימאן: עובדי המשרד, כן בחלוקה - - -

<אליעזר יבלון: את רוצה נתוני כוח אדם במשרד?

עאידה תומא סלימאן: נתוני כוח אדם לפי מגדרים.

עאידה תומא סלימאן: זה אומר מה החלוקה שלהם, הדרגות השונות בתוך המשרד והמשכורות.

עאידה תומא סלימאן: הדבר האחרון, אני חושבת שזה שייך אולי למשהו אחר, זה בתקציבים עצמם.

עאידה תומא סלימאן: אני למשל יודעת שהתעריף של שהייה של נערה במעון הוא הרבה פחות מאשר ניתן בחסות הנוער במסגרות שהם לנערים, מבחינת סל השירותים החודשי.

עאידה תומא סלימאן: אני חושבת שכדאי מאוד לבדוק את זה כי שם אנחנו יכולים לראות את הפערים.

עאידה תומא סלימאן: כל הנושא של כמה שווה לארח צעירים וצעירות במוסדות.

עאידה תומא סלימאן: אני לפחות מהדיונים הקודמים שהיו על מקלטי נשים, על צעירות ועל צעירים במוסדות, יש שוני מבחינת התקציב ומה סל השירותים המוגש.

עאידה תומא סלימאן: אני חושבת שאת זה כדאי לבדוק.

<אליעזר יבלון: אחת, אנחנו נבדוק.

<אליעזר יבלון: קודם כל נתחיל מהסוף, אין בעיה, אנחנו פתוחים לגמרי, שקופים לגמרי כך שאין בעיה בכלל.

<אליעזר יבלון: לפי העיקרון של התעריף, הרי זה בנוי על תעריף, מפה לא נראה לי שהתעריף שונה בין בנים לבנות.

<אליעזר יבלון: אין כזה תעריף, הוא לא שוויוני?

<אליעזר יבלון: זה לא נראה לי.

<אליעזר יבלון: אבל אם יש ספק, לא יהיה ספק, נבדוק.

עאידה תומא סלימאן: אני חושבת שכן, לפחות עד לפני שנה וחצי כשבדקתי היה שוני וזה לא היה שוויוני.

עאידה תומא סלימאן: כשניהלתי את המוסד שניהל דירת מעבר לנערות או מקלט לנערות עשיתי השוואות עם מוסדות לנוער, שזה זכרים, כן היה הבדל.

עאידה תומא סלימאן: אני לא יודעת, אם השוויתם את זה אז כל הכבוד, מצוין, אבל כדאי לדעת.

<רחלי בן שמעון: תעריף אחיד.

עאידה תומא סלימאן: תעריף אחיד?

<רחלי בן שמעון: אבל נבדוק את מה שאמרת, נראה מה היה בעבר, נבדוק את זה.

עאידה תומא סלימאן: נגיד, בין הוסטל נערות - - -

<רחלי בן שמעון: לא, את הבאת שני דברים שונים.

<רחלי בן שמעון: את רוצה שנבדוק סל.

<רחלי בן שמעון: סל צריך לבדוק אם הוא אחיד כמו שאמרת.

<רחלי בן שמעון: את מדברת על תעריף, התעריף הוא אחיד.

<רחלי בן שמעון: נער ונערה מקבלים אותו דבר - - -

עאידה תומא סלימאן: אה, בטח, זה כמו משכורת, הבסיסית היא אחידה ואז מגיע רכב והשעות הנוספות.

עאידה תומא סלימאן: אני מדברת על זה שמגיע להם אותו סל, מגיע להם אותו תקציב כדי שישתקמו.

עאידה תומא סלימאן: זאת השאלה שלי ועל זה אני חושבת שהתשובה היא לא ממה שקיים עכשיו.

עאידה תומא סלימאן: אני פותחת את הדיון.

עאידה תומא סלימאן: אני מזמינה את ליזה מ"מסל"ן" (מרכז סיוע לנפגעי ונפגעות תקיפה מינית ואלימות).

עאידה תומא סלימאן: איגוד מרכזי סיוע, מרכז מסל"ן, האיגוד או ש- - -

<ליזה ניקולאיצ'וק: שלום.

<ליזה ניקולאיצ'וק: אני פשוט נציגה היום של תשעה מרכזי סיוע שפועלים בארץ ונותנים מענה לנפגעי ונפגעות תקיפה מינית ואלימות - - - מסל"ן ונצרת.

<ליזה ניקולאיצ'וק: אני רוצה להתחיל לשם שינוי ולהגיד תודה לצוות של משרד הרווחה, לציפי נחשון ולכל הצוות שם שעושים שמיניות באוויר כדי לתת לנו מענה.

<ליזה ניקולאיצ'וק: אם אפשר למסור להם, הם לא כאן, אז מכל הלב מכל מרכזי הסיוע.

<אליעזר יבלון: היא בחו"ל, אחרת היא הייתה פה.

<ליזה ניקולאיצ'וק: בכל זאת, אני רוצה, אני הבאתי פעם את הדוגמה לכנסת, אני רוצה עוד פעם לחדש אותה.

<ליזה ניקולאיצ'וק: אם עדיין זוכרות, פעם כשבני סלע ברח מהכלא, המדינה הוציא על חיפוש הבנאדם הזה 37 מיליון שקל, כן.

<ליזה ניקולאיצ'וק: תשעה מרכזי סיוע שפועלים בארץ ומחזיקים עשרות אנשי מקצוע בעבודה, נותנים מענה לאלפי נפגעות ונפגעים, מעבירים סדנאות למניעה, קבוצות טיפוליות ומה לא – מקבלים 4 מיליון.

<ליזה ניקולאיצ'וק: עד לכניסה של מאיר כהן זה מה שקיבלנו.

<ליזה ניקולאיצ'וק: עם מאבק והעזרה של מאיר קיבלנו 6 מיליון.

<ליזה ניקולאיצ'וק: זה מצחיק לשמוע, זה מחולק בין תשעה מרכזי סיוע, איגוד מרכזי הסיוע בכלל לא מקבל את התמיכה.

<ליזה ניקולאיצ'וק: כמות העבודה של מרכזים האלה, אני רוצה להגיד, אני חוגגת עכשיו 14 שנה בתפקיד.

<ליזה ניקולאיצ'וק: אני פסיכולוגית קלינית.

<ליזה ניקולאיצ'וק: אני חודשים, הצוות שלי יושב בלי משכורת ואני כל הזמן מתחננת: "מי מתוך אידיאולוגיה יכול להמשיך?".

<ליזה ניקולאיצ'וק: זה משהו.

<ליזה ניקולאיצ'וק: אני פסיכולוגית עם תואר שני יוצאת לרחוב למכור נעלים, כי זה מה שאנחנו עושות כדי להרוויח את הכסף למרכזי סיוע.

<ליזה ניקולאיצ'וק: לא אנחנו צריכות להתבייש.

<ליזה ניקולאיצ'וק: משהו במדינה שלנו צריך להתבייש.

<ליזה ניקולאיצ'וק: קמתי היום בבוקר ואני מקבלת sms ממתנדבת שכבר עושה ליווי עם ילדה שנאנסה כמה שעות ברצף, בחינם כי היא מתנדבת.

<ליזה ניקולאיצ'וק: היא אומרת "מזעזע, אריה דרעי העביר מיליון לקברי של צדיקים".

<ליזה ניקולאיצ'וק: אמרתי, תקשיבו לי, אמרתי: "בואו ניתן כסף לצדיקים שעוד לא בקבר".

<ליזה ניקולאיצ'וק: איך זה יכול להיות, איך החלוקה היא כזאת לא צודקת?

<ליזה ניקולאיצ'וק: איך יכול להיות שאנחנו שנים מתחילות את התפקידים מזה שבחיים לא יודעים איך אנחנו פותחים את התקציב, איך אנחנו מסיימים אותו.

<ליזה ניקולאיצ'וק: קיבוץ הנדבות הזה, התחושה שאנחנו מבקשות.

<ליזה ניקולאיצ'וק: המשכורות, לכו תבדקו, זה פתוח, זה גרושים.

<ליזה ניקולאיצ'וק: אנחנו, כל איש מקצוע עושה מיליון וחצי תפקידים בתוך העבודה שלו.

<ליזה ניקולאיצ'וק: זיכרונה לברכה, מנהלת גף הרווחה של באר שבע, אסתר עמר, שלא זכתה להיות בפנסיה, פעם כשאנחנו היינו במשבר היא אמרה: 'אם סוגרים לי את מרכז הסיוע שלי, אני סוגרת את הרווחה, כי בעומס של הרווחה אין לנו אפשרות לתת מענה לעוד 12 אלף פניות ודברים כאלה'.

<ליזה ניקולאיצ'וק: אנחנו עושים את זה מאידאולוגיה, אנחנו עושים את זה כי אנחנו משנים את החברה.

<ליזה ניקולאיצ'וק: רוב המטופלות שלנו הן נשים, גם ככה הן החלק המוחלש בחברה.

<ליזה ניקולאיצ'וק: אנחנו עושות את העזרה בשמונה שפות.

<ליזה ניקולאיצ'וק: אין לנו עניינים פוליטיים ביננו כי כל אישה בין אם היא אישה ערבייה, אישה עולה חדשה, אישה וותיקה מקבלת את אותו סיוע.

<ליזה ניקולאיצ'וק: המדינה לא צריכה להפנות את הגב ואנחנו לא צריכים להיות תלויים בלב הטוב של ציפי נחשון גליק או של כמה אנשים שם, של שר רווחה שבא לשנה-שנתיים ועוזב.

<ליזה ניקולאיצ'וק: אנחנו צריכים לקבל משהו קבוע, זה לא צריך להיות כל פעם מאבק.

<ליזה ניקולאיצ'וק: לנו יש מספיק מאבקים לעשות נגד אלימות בחברה שלנו.

<ליזה ניקולאיצ'וק: אנחנו לא צריכים להיות במקום הזה.

<ליזה ניקולאיצ'וק: בגלל זה אני חושבת ששנת 2016, המאבק שלנו צריך להיות ממאבק למשהו של לקבל בצדק.

<ליזה ניקולאיצ'וק: אלה שנותנים, מחלקים את התקציב, צריכים להיות גאים שמחלקים את הכסף למרכזי סיוע.

<ליזה ניקולאיצ'וק: עוד פעם, אני רק מסיימת במשפט אחד.

<ליזה ניקולאיצ'וק: אני 22 שנה בארץ.

<ליזה ניקולאיצ'וק: אני פסיכולוגית קלינית, אני יכולה מחר לקום ולפתוח את הקליניקה ולטפל ולקבל כסף.

<ליזה ניקולאיצ'וק: מישהו צריך להיות משוגע, אנחנו משוגעות שעובדות במרכזי סיוע.

<ליזה ניקולאיצ'וק: תסתכלו על זה נורא חיובי, זו גאווה של החברה, זו גאווה של החברה.

<ליזה ניקולאיצ'וק: אתם צריכים להיות בצד שלנו, אנחנו לא צריכים לעשות את המאבק.

<ליזה ניקולאיצ'וק: עוד פעם, אני בשם של תשעה מרכזי סיוע פונה אליכם שהדיון שלנו יהיה על איזה סכומים מגיע לנו לקבל.

<ליזה ניקולאיצ'וק: אנחנו לא נבקש הרבה, אנחנו לא צריכים את השליטה, אנחנו לא נקבל יותר מ-50%, אבל גם השליש הזה שאנחנו צריכים לקבל, אני יודעת כשאני מרימה טלפון לציפי נחשון גילק, היא כבר מתביישת לדבר איתי.

<ליזה ניקולאיצ'וק: פעם היא אמרה שהיא מוכנה מהכיס שלה לתת את הכסף.

<ליזה ניקולאיצ'וק: זה לא מצחיק, זה כבר עצוב.

<ליזה ניקולאיצ'וק: זה היה יכול להיות מצחיק אם זה לא היה כל כך עצוב.

עאידה תומא סלימאן: תודה ליזה.

עאידה תומא סלימאן: בבקשה ליאת תשלימי.

<ליאת קליין: קודם כל אני לגמרי מצטרפת לדברים ולפחות על ההתחלה על שיתוף הפעולה.

<ליאת קליין: אני חושבת שחוץ מהעבודה מול מרכזי הסיוע, משרד הרווחה וכל הטיפול בנפגעות פגיעה מינית עבר קברת דרך מאוד מאוד משמעותית.

<ליאת קליין: הוקמו מרכזים, חלופת אשפוז שהוקמה השנה, סל השירותים הלך והתרחב.

<ליאת קליין: אבל, עם זאת אני אומרת שבצד ההתקדמות במענים עדיין יש בעיות.

<ליאת קליין: אני עדיין לא מדברת על מרכזי הסיוע אלא על שירותים לנפגעי ונפגעות תקיפה מינית, עדיין יש בעיה גם בפריסה וגם במגוון של השירותים.

<ליאת קליין: אני מציינת את זה כאן כי זה חשוב כשבונים את התקציבים ובונים פעילות של משרד.

<ליאת קליין: לצערי המרכזים הטיפוליים זה לא אנחנו.

<ליאת קליין: אנחנו מפנות למרכזים טיפוליים.

<ליאת קליין: עדיין יש רשימות המתנה של שנה או שנתיים.

<ליאת קליין: אישה שנמצאת במשבר ורוצה טיפול אומרים לה: 'עוד שנה תהייה מכסה'.

<ליאת קליין: זה עדיין בעיה.

<ליאת קליין: גם במגוון וגם באזורים יש מרכזים שעדיין לא הגיעו לכל האזורים בפריפריה.

<ליאת קליין: אני חושבת - - -

עאידה תומא סלימאן: ליאת, גם צריך לדבר שכל הנושא של הרפורמה בבריאות הנפש יוצרת גם בעיה בנושא הזה של - - -

<ליאת קליין: היא מעבירה את זה לרווחה.

<ליאת קליין: כל מה שיש קושי במשרד הבריאות עובר לרווחה וזה מעמיס.

<ליאת קליין: נכון, צריך לדבר על זה.

<ליאת קליין: רציתי לדבר על עוד נושא אחד שהוא נושא עקרוני ואני חושבת שהוא נושא שצריך להגיד אותו כבר עכשיו כשבונים את התקציב.

<ליאת קליין: הנושא של פיצוי ושיקום, סל של פיצוי ושיקום.

<ליאת קליין: לפני כעשור, אולי קצת יותר הייתה וועדה בין משרדית שהוקמה.

<ליאת קליין: בעצם היום יש "חוק זכויות נפגעי עבירה" שמתייחס רק לעבירות בהליך הפלילי.

<ליאת קליין: כשהוא נולד הוקמה הוועדה הבין משרדית בראשות של נחום וגשל שהיה המשנה למנכ"ל המשרד.

<ליאת קליין: הוא עשה תכנית מאוד מקיפה עם כל משרדי הממשלה על איך נותנים פיצוי ושיקום לכל קבוצות נפגעי עבירה.

<ליאת קליין: עבודה מאוד מעמיקה, יש דוח ביניים ענק, מאוד משמעותי ומקיף.

<ליאת קליין: בינתיים הדבר הזה לא יושם.

<ליאת קליין: יש גם חקיקה פרטית, אני חושבת שמישהו מהמשרד צריך לבדוק את זה, מה עושים עם הכול, לבנות סל פיצוי ושיקום.

<ליאת קליין: למשל, הקבוצה שלנו של נפגעות תקיפה מינית, מדובר בנזק שהוא משפיע על כל תחומי החיים.

<ליאת קליין: בסוף זה חוזר לחברה, העלויות הן בהמון המון צורות ושירותים שונים.

<ליאת קליין: יש מקום שהחברה תבנה איזה סל של פיצוי ושיקום, של תעסוקה, סיוע לאורך כל החיים של הנפגעות והנפגעים כדי למנוע.

<ליאת קליין: הרי בסוף המדינה מוציאה את הכסף במקום אחר.

<ליאת קליין: יותר נכון שיהיה סל שנבנה ומתוקצב כמו שצריך.

<ליאת קליין: יש גם הצעה כזאת שנשמח להעביר למשרד.

<ליאת קליין: תודה.

עאידה תומא סלימאן: תודה.

עאידה תומא סלימאן: אפשר לתת לגברת נאילה, אבל תגידי את, אני חושבת שניתן לחכות.

עאידה תומא סלימאן: יש אתנו היום את גברת מירי, ראש אגף מחקר כלכלי מהמוסד לביטוח לאומי.

עאידה תומא סלימאן: אני הבנתי שאת יכולה לתת לנו סקירה כי הביטוח הלאומי בעצם עובד מתחת למטרייה של המשרד- - -

<מרים אנדבלד: הוא עובד תחת שר הרווחה והשירותים והחברתיים.

עאידה תומא סלימאן: תחת שר הרווחה.

עאידה תומא סלימאן: זה יכול להתייחס לכל מיני - - -

<מרים אנדבלד: אני יכולה לתת סקירה על רגל אחת, אבל אני חושבת שראוי היה לייחד פגישה כזאת גם למוסד לביטוח לאומי שמחלק קצבאות בשווי של 70 מיליארד שקל.

עאידה תומא סלימאן: אנחנו מתכננות לקיים ישיבה מיוחדת של הוועדה בקרוב מאוד בנושא של הביטוח לאומי.

עאידה תומא סלימאן: תאמיני לי, הרשימה מאוד ארוכה.

<מרים אנדבלד: אני רוצה להתייחס לשני ממדדים: הממד הראשון זה התקציב התפעולי של הביטוח הלאומי.

<מרים אנדבלד: אמרתי, הוא כולל 70 מיליארד שקל לשנה ויש את התקציב המינהלי:

<מרים אנדבלד: כוח אדם וכו' שהוא למיטב ידיעתי תקציב הרבה יותר קטן, משהו סביב 2 מיליארד.

<מרים אנדבלד: אני הייתי בוועדה לפילוח תקציבי שהייתה במשרד האוצר.

<מרים אנדבלד: הייתי חברה בוועדה ועשיתי אומדנים, אני מודה, רק לגבי התקציב התפעולי, רק לגבי החלק של ה-70 מיליארד.

<מרים אנדבלד: לגבי החלק המינה

<מרים אנדבלד: לי אני יודעת ש-80% מעובדי המוסד לביטוח לאומי הם נשים, אם כי במינהלה הייצוג הוא הרבה יותר נמוך.

<מרים אנדבלד: יש אישה אחת בין חברי המינהלה שהיא למיטב ידיעתי המשנה למנכ"ל, וכל השאר הם גברים.

עאידה תומא סלימאן: 80% עובדות במוסד לביטוח לאומי ואישה אחת במינהלה?

<מרים אנדבלד: בכל סניפיו, 80% מהעובדים הן נשים.

<מרים אנדבלד: מבחינת התקציב התפעולי שעליו אני עבדתי, מה שניסיתי לעשות הוא לפלח את הקצבאות בין גברים לנשים.

<מרים אנדבלד: יש שלוש קבוצות: הקבוצה הראשונה, קצבאות שהן חד-מיניות.

<מרים אנדבלד: קצבאות אימהות או קצבאות מזונות שניתנות רק לנשים.

<מרים אנדבלד: לעומת זאת מילואים ניתן רק לגברים.

<מרים אנדבלד: יש קצבאות שיש בהן רוב גברי כמו למשל: נכות ונפגעי עבודה.

<מרים אנדבלד: יש קצבאות שיש בהן רוב נשי כמו: זקנה והבטחת ההכנסה.

<מרים אנדבלד: כשעושים את הסיכום הכללי רואים, ולא במקרה, ש-60% בערך מסך הקצבאות ומסך המקבלים הן מקבלות, נשים.

<מרים אנדבלד: לעומת 40% גברים.

<מרים אנדבלד: צריך לדעת שזה נגזר ממצבן הנחות יותר של נשים אילולי הקצבאות.

עאידה תומא סלימאן: כן, נכון, אבל בעניין של קצבאות נכות כדאי מאוד, בכלל הנושאים שארצה לדבר עליהם, זה מבחן עקרת בית שאתם עושים כדי לקבוע נכות לנשים שיכולות להיות מהנדסות ורפואות וכו'.

עאידה תומא סלימאן: הן עוברות את מבחן עקרת הבית כדי לקבעו את הנכות שלהן.

עאידה תומא סלימאן: אולי גם זה מוריד את אחוז מקבלות - - -

<מרים אנדבלד: יכול להיות בתוך קצבת הנכות.

עאידה תומא סלימאן: חוץ מזה שהמבחן כולו נשמע לי הזוי במקרה הזה, אבל אנחנו נשמור את זה ונדבר על זה.

<מרים אנדבלד: אפשר גם לדבר על זה.

עאידה תומא סלימאן: אני חושבת שהנתון שהגשת אותו עכשיו בעניין העובדות של המוסד הביטוח הלאומי, הוא יכול להיות כותרת מדהימה, לא לתפארת הביטוח הלאומי, בעיתונות ש-80% מהעובדים במוסד לביטוח הלאומי נשים ואישה אחת במינהלה.

<מרים אנדבלד: אני חייבת רק לסייג ולומר שהיו תקופות אחרות.

עאידה תומא סלימאן: אז זה אפילו יותר חמור.

עאידה תומא סלימאן: כלומר, אנחנו חוזרים אחורה במקום להתקדם.

<מרים אנדבלד: אני לא יודעת אם זה אחורה או ספירלה, אבל בסדר.

עאידה תומא סלימאן: זה תלוי כמה את אופטימית, כמה את פסימית, כמה את אופטימיסטית.

עאידה תומא סלימאן: בסדר גמור.

עאידה תומא סלימאן: תודה לך, אני חושבת שאנחנו נשמור את הניתוח היותר מעמיק בעניין הביטוח הלאומי לישיבה המיוחדת.

עאידה תומא סלימאן: אני מאוד מקווה שהמנכ"ל יואיל ויגיע כי אני חושבת שיש דברים שהם ברמה של מדיניות והובלת שינויים מהותיים בתוך הביטוח הלאומי ושהוא יצטרף לדיון הזה.

<מרים אנדבלד: אני אעביר את המסר.

עאידה תומא סלימאן: תודה רבה.

עאידה תומא סלימאן: מהמקלטים נמצאת אתנו דינה חבלין דהן מנכ"לית עמותת מעון חירום לנשים.

עאידה תומא סלימאן: בבקשה.

<דינה חבלין דהן: שלום.

<דינה חבלין דהן: קודם כל אני רוצה להגיד שהמקלט שלנו, מעון חירום לנשים ושאר המקלטים, להם יש שותפות ארוכת שנים עם משרד הרווחה והשירותים החברתיים.

<דינה חבלין דהן: אנחנו מעריכות מאוד את התקצוב שהמקלטים מקבלים ממשרד הרווחה, את הפיקוח והליווי המקצועי בראשות מיכל חנוך אחדות.

<דינה חבלין דהן: אבל ישנם מספר נושאים תקציביים שמטרידים אותנו מאוד.

<דינה חבלין דהן: הנושא הראשון, נושא של מה שנקרא "סל השירותים של המקלטים".

<דינה חבלין דהן: קיים סל שירותים שלמעשה הוא מאוד ארכאי וישן והתקצוב שלנו נבנה לפני הרבה מאוד שנים.

<דינה חבלין דהן: כיום, האופן בו מתוקצב כל רכיב ורכיב בסל הוא לא שקוף מולנו.

<דינה חבלין דהן: אנחנו לא יודעים עד כמה הוא מתוקצב, אבל אנחנו יודעים שלאורך השנים חלה שחיקה באחוז של השירותים שמשרד הרווחה מממן ויש עלייה גדולה מאוד של המימון העצמי שלנו לאותם שירותים.

<דינה חבלין דהן: אנחנו קוראים פה למשרד הרווחה לבוא ולפתוח את אותו סל, לדבר על הסל הזה, לראות בכמה מתוקצב כל רכיב ולעדכן את העלויות לעלויות הריאליות שלהם.

<דינה חבלין דהן: חלו הרבה מאוד שינויים, החל משכר עבודה, דברים שנקבעו על ידי איגוד העובדים הסוציאליים או שינויים של שכר מינימום במשק.

<דינה חבלין דהן: אנחנו לא רואים את העדכון הזה אצלנו, אבל אנחנו צריכים לשלם לעובדים שלנו לפי אותם כללים.

<דינה חבלין דהן: בנוסף, אנחנו רוצים לעלות נקודה שהיא מאוד מאוד חשובה בנושא של טיפול בילדים ששוהים עם האימהות שלהם במקלטים.

<דינה חבלין דהן: היסטורית דיברו על המקלטים כמקלטים שמשרתים נשים מוכות והילדים הם מעין נספח שמגיע עם האימהות שלו.

<דינה חבלין דהן: ככה זה כנראה גם מתוקצב.

<דינה חבלין דהן: אנחנו במקלטים יודעים היום שכל הילדים שנמצאים במקלטים הם ילדים בסיכון בפני עצמם.

<דינה חבלין דהן: הם באים מבתים אלימים, הם ספגו אלימות לאורך שנים והשירותים שהם צריכים לקבל הם שירותים נרחבים מאוד, על מנת שבאמת הם יוכלו להרוויח מהשהות שלהם במקלט ולצאת קדימה למקום אחר.

<דינה חבלין דהן: אנחנו מבקשים לפתוח את זה ולראות איך מתקצבים את הילדים נכון יותר.

<דינה חבלין דהן: אלו שני דברים מרכזיים, בעצם בבקשה שלנו מול משרד הרווחה.

עאידה תומא סלימאן: תודה.

עאידה תומא סלימאן: אני בישיבה המקדימה שהייתה לי הבוקר עם המנכ"ל גם הבאתי את הנושא שאני עדיין זוכרת מאז שניהלתי את העמותה, כל הנושא של המכרזים וסמל מוסד.

עאידה תומא סלימאן: אני חושבת שכמובן אחר כך המנכ"ל יתייחס.

עאידה תומא סלימאן: אני חושבת שזה עוד משהו שמוסיף לישיבה.

עאידה תומא סלימאן: אנחנו דיברנו על זה שנקיים ישיבה גם העמותות שמנהלות את המקלטים, גם עם מרכזי הסיוע עם המנכ"ל.

עאידה תומא סלימאן: זו תהייה יותר ישיבת עבודה וזה אחד הנושאים.

<נח קורמן: אני נח קומרן, מנכ"ל של עמותת בת מלך שמפעילה את המקלטים לנשים מוכות דתיות וחרדיות.

<נח קורמן: אני הייתי רוצה להוסיף לדבריה של דינה.

<נח קורמן: הנושא הזה של הילדים הוא לא רק שהם לא מתוקצבים אלא גם שהחישוב של התעריף הוא לא נכון בכלל.

<נח קורמן: זאת אומרת, אם אנחנו מקלט שמשרת אוכלוסייה מסוימת והממוצע של הילדים הוא 4 לכל משפחה, בסיס התעריף מדובר על 2 ילדים, כך הוא נבנה.

<נח קורמן: אני רוצה גם לציין, דינה אמרה: 'ארכאי', זאת אומרת בשנות ה-90 נבנה אז הסל והתעריף.

<נח קורמן: זה הזמן שבו הוא נבנה.

<נח קורמן: מאז מתקיים דיאלוג מאוד ארוך בין המקלטים לבין המפקחת על המקלטים כולל החשבות של משרד הרווחה, הם מנסים, כל הזמן הם כאילו מתעניינים ואומרים 'אנחנו בודקים, בודקים'.

<נח קורמן: אבל תכלס זה נמשך כבר למעלה משני עשורים.

עאידה תומא סלימאן: ויהיה מאוד מצוין שדווקא במשמרת שלך זה יסתיים.

<אליעזר יבלון: התחלתי לחייך, אמרתי 'רק אל תגידי את זה'.

<אליעזר יבלון: אבל בסדר.

עאידה תומא סלימאן: נאילה עואד מנכ"לית עמותת נשים נגד אלימות.

עאידה תומא סלימאן: בבקשה.

<נאילה עואד-ראשד: שלום לכלום.

<נאילה עואד-ראשד: אני מודה על הדיון ואני בטוחה שבאמת יצא עוד משהו ועוד צעד בפגישה מאוד מקצועית לכל העניין של ההתנהלות, לא רק מבחינת תקציבית, אפילו מקצועית ואפילו קריטריונים ומכרזים.

<נאילה עואד-ראשד: אני יודעת שיש לנו הרבה מה להגיד, אני מדברת על משהו נגד אלימות.

<נאילה עואד-ראשד: אנחנו, 23 שנה שאנחנו כל הזמן בשיח וכל הזמן אפילו במאבקים ומגיעות עד לבתי משפט ועד העליון בעניין של המכרזים.

<נאילה עואד-ראשד: זה נושא אחר שאני חושבת שגם כדאי לדון בו באופן מאוד - - -

עאידה תומא סלימאן: נאילה, כדאי להגיד וזוכות בבתי המשפט.

<נאילה עואד-ראשד: כמובן, וזוכות.

<נאילה עואד-ראשד: אני מעלה את הנקודה הזאת כי אני יודעת וזוכרת שכל מפגש שהיה עם נשות מקצוע מהמשרד בעניין תקצוב מרכזי הסיוע והעלאת התקצוב, אפילו בעניין של מתי מפרסמים את מבחן התמיכות.

<נאילה עואד-ראשד: למשל, השנה מבחן התמיכות פורסם באוגוסט.

<נאילה עואד-ראשד: זאת אומרת, את התשלום הראשון של מרכז התמיכה של הסיוע קיבלנו לפני שבועיים.

<נאילה עואד-ראשד: זאת אומרת שהתנהלנו במהלך כמעט שנה שלמה ללא תקציב של מרכז סיוע.

<נאילה עואד-ראשד: זה מביא אותנו להמון גירעונות שאנחנו סוחבות מול העשייה שלנו.

<נאילה עואד-ראשד: אני שמחה שהתהליך הזה והמאבק שלנו הביא למצב שב-2 בדצמבר יהיה מבחן התמיכות של 2016.

<נאילה עואד-ראשד: זה עוד צעד שחשוב להזכיר ושהוא צעד חיובי.

<נאילה עואד-ראשד: בעניין של התקצוב של מרכזי הסיוע, במיוחד למרכז סיוע נצרת לנשים דתיות ו"למסל"ן" שנותנות את הסיוע לא רק לנפגעות תקיפה מינית.

<נאילה עואד-ראשד: אנחנו מקבלות תקצוב על פגיעה מינית וסיוע בפגיעה מינית.

<נאילה עואד-ראשד: השאלה, מה מה-60% מכלל הפניות שמדובר באלימות כלפי נשים על כל סוגיה.

<נאילה עואד-ראשד: מה עושה המשרד, האם רק העניין שלהבטיח את הקו החירום או קו ארצי?

<נאילה עואד-ראשד: בזמנו קראנו לזה 'הקו של נתניהו', אני זוכרת - - <קריאה:> כי הוא פתח - - -

<נאילה עואד-ראשד: האם זה מספיק?

<נאילה עואד-ראשד: האם המונופול הזה מספיק למשרד הרווחה על אף שמדובר ש-60% מהנפגעות אצלנו הן נפגעות אלימות באופן כללי?

<נאילה עואד-ראשד: זאת עוד שאלה שצריך להתייחס אליה.

<נאילה עואד-ראשד: אני כן אתייחס לכל העניין של המכרזים.

<נאילה עואד-ראשד: על כך שבכל פעם כשאנחנו מדברות על העלאת תקציבים במרכזי הסיוע מנפנפים לנו בכל העניין: 'טוב, לו הגעתם למכרזים החיים שלכם היו יותר טובים ואתן הייתן שורדות את שנת התקציב'.

<אליעזר יבלון: לא הבנתי.

<נאילה עואד-ראשד: 'אתן הייתן שורדות את שנת תקציב - - -

עאידה תומא סלימאן: לא.

עאידה תומא סלימאן: לא.

עאידה תומא סלימאן: לפני זה.

עאידה תומא סלימאן: מה היו אומרים?

<אליעזר יבלון: מה הבעיה, אני לא מבין.

<נאילה עואד-ראשד: 'תצאו למכרז, לא תהיו מחלק ממבחני תמיכות'.

<נאילה עואד-ראשד: אנחנו כארגונים פמיניסטיים, כמרכזי סיוע, אנחנו מאמינות שהייחודיות שלנו זה בזה שאנחנו ארגונים וולונטריים, ארגונים שתומכים בסיוע על ידי מתנדבות שמאמינות באקטיביסטיות - -

עאידה תומא סלימאן: ועל רקע אידאולוגי.

<נאילה עואד-ראשד: ועל רקע אידאולוגי.

<נאילה עואד-ראשד: אנחנו נאבקות בגישה הזאת שלצאת למכרזים כי זה ממש פוגע בנאמנות של המרכזים במתן השירות, התמיכה והאידאולוגיה הפמיניסטית שאנחנו חושבות.

<נאילה עואד-ראשד: אני חושבת שזה עוד עניין, צריך להגדיל תקציבים מבלי להתנות את זה כיציאה למכרזים.

<נאילה עואד-ראשד: יכול להיות שצריך לשנות את האחוז, שזה יהיה 60% מהתקצוב של המשרד ולא מ-50%.

<נאילה עואד-ראשד: כשמגעים ל-50% תקצוב אז ישר יוצאים למכרזים - - - <קריאה:> יש "חוק מכרזים".

<נאילה עואד-ראשד: על פי "חוק מכרזים".

<נאילה עואד-ראשד: צריך לשנות את זה.

<נאילה עואד-ראשד: בעניין של המקלטים, אנחנו כעמותה כבר 23 שנים מנהלות מקלט לנשים נפגעות אלימות וילדיהן בחברה הערבית.

<נאילה עואד-ראשד: זה היה המקלט הראשון, עאידה ממייסדות המקלט והעמותה.

<נאילה עואד-ראשד: זה המקלט הראשון לנשים ערביות בחברה, לא רק במדינה אלא בכל העולם.

<נאילה עואד-ראשד: עד היום המשרד מממן רק 0.5% משכר דירה של המקלט.

<נאילה עואד-ראשד: זאת אומרת - - -

עאידה תומא סלימאן: 50%.

<נאילה עואד-ראשד: פחות מ-50%.

<נאילה עואד-ראשד: את זה חייבים כל שנה לבקש.

<נאילה עואד-ראשד: זה לא קשור להסכם ההתקשרות של המקלטים והזכייה לחמש שנים.

<נאילה עואד-ראשד: מחייב אותנו כל שנה להוציא כל שנה מכתב דרישה לממן שכר דירה, ורק, רק מקבלות 50%.

<נאילה עואד-ראשד: זה עוד עניין שצריך לדאוג במיוחד שאנחנו, אין לנו הון, אין לנו אפשרות שיהיה לנו בית למקלט לאכלס נשים - - -

עאידה תומא סלימאן: ואין בניינים ציבוריים.

<נאילה עואד-ראשד: ואין בניינים ציבוריים שניתן להשתמש בהם ואין אדמות לרשויות המקומיות שיכולות לתת לנו בחברה שנוכל לבנות אפילו.

<אליעזר יבלון: או שלא רוצים.

עאידה תומא סלימאן: לא.

עאידה תומא סלימאן: אין.

עאידה תומא סלימאן: תיקח את הקרקע הציבורית בכפרים זה כבר ברור.

<נאילה עואד-ראשד: תודה.

עאידה תומא סלימאן: תודה נאילה.

עאידה תומא סלימאן: עורכת הדין מאירה בסוק מ"נעמ"ת" בבקשה.

<מאירה בסוק: אני רוצה לצאת קצת ממקלטי הסיוע וכו'.

<מאירה בסוק: כשאני הגעתי לישיבה אני חשבתי, ואת זה גם שאלתי את עורך הדין מטעם המשרד, אני חשבתי על נותני שירות, לא על מקבלי השירות.

<מאירה בסוק: פה אני רוצה לעלות את הנושא של מה שקורה במשרד הרווחה, אולי השר חיים כץ אולי ישנה אותו.

<מאירה בסוק: 60% מכל השירותים החברתיים הם מופרטים.

<מאירה בסוק: כל האנשים, לרוב נשים, הם עובדים בשכר מאוד, הם עובדים דרך חברת כוח אדם, דרך עבודות קבלניות – הם בכלל לא עובדי המשרד.

<מאירה בסוק: לכן רציתי לראות את נותני השירות, לדעת כמה עובדים יש למשרד וכמה עובדים הם מכל מיני עמותות.

<מאירה בסוק: יש לנו פה כל מיני עמותות שהשכר של האנשים שם הוא פשוט בושה וחרפה.

<מאירה בסוק: זאת אומרת, על מה שאני מדברת כאן זה על נושא עובדי קבלן במשרד הרווחה.

<מאירה בסוק: האם היה אפשר לפלח כמה נשים שם, כי הרוב נשים, כמה כסף הן מקבלות, האם זה רק שכר מינימום.

<מאירה בסוק: הן עובדות שעתיות והן לא מקבלות בכלל זכויות.

<מאירה בסוק: אני חושבת שזה דבר, אני ציפיתי שמהתקצוב המגדרי של משרד הרווחה להביא בפנינו.

<מאירה בסוק: זהו.

<מאירה בסוק: זאת ההערה שלי.

<מאירה בסוק: הייתי גם רוצה לדעת אם אפשר לקבל תשובה בנושאים האלה.

עאידה תומא סלימאן: אנחנו ניתן, אני רוצה שאתם תתנו את כל ההערות שלכם על המצגת שהייתה ועל הנושאים האחרים ואחר כך כמובן נרצה לשמוע תגובה ותשובות.

<נורית קאופמן: אני אציג את עצמי, נורית קאופמן, מנהלת תחום אלימות ב"ויצו".

<נורית קאופמן: יש לי הרבה מאוד דברים לומר ואני אנסה להתמקד.

<נורית קאופמן: אני רוצה להיות השופר של המרכזים לטיפול ולמניעת אלימות במשפחה שמשרד הרווחה מפעיל.

<נורית קאופמן: גם פה אנחנו חוזרות וחוזרים לנקודה הכאובה של התקצוב.

<נורית קאופמן: התקצוב, התקצוב בעצם לא מאפשר גיוס כוח אדם מקצועי, מומחה לנושא.

<נורית קאופמן: מומחיות פירושה ניסיון, ניסיון, ותק.

<נורית קאופמן: ותק משמעו עוד כסף.

<נורית קאופמן: אם אני כן אגע בעניין המגדרי ואולי אני אחכה רגע כי דווקא חשוב לי שמנכ"ל המשרד ישמע.

<נורית קאופמן: בנושא המגדרי של המרכזים לטיפול ומניעת אלימות במשפחה, לא יעלה על הדעת שמרכזים לטיפול ומניעת אלימות במשפחה לא יעבדו גברים – לא ייתכן.

<נורית קאופמן: מרכזים נותנים מענה טיפולי לגברים, אמורים, ובתקווה שהנתון הזה עם השנים ישתנה ויותר גברים יגיעו לטיפול.

<נורית קאופמן: מרכזים טיפול לבנים ולבנות, ברור לכולנו שצריך להעסיק עובדים גברים.

<נורית קאופמן: השכר הוא כה מביש ואין יכולת.

<נורית קאופמן: "ויצו" מפעילה שלושה מרכזים לטיפול ולמניעת אלימות במשפחה באופנים שונים.

<נורית קאופמן: אני כן יודעת על המרכזים ש"ויצו" מפעילה ומקלטים ש"ויצו" מפעילה.

<נורית קאופמן: במרכזים, היכולת שלנו לגייס עובדים גברים היא בלתי אפשרית מכיוון שהגברים פונים למקומות אחרים, אז אכן יש להם צוהר.

<מאירה בסוק: הם יכולים להרוויח, יש פערי שכר.

<נורית קאופמן: הוזכר פה ואני לא יודעת אם זה רלוונטי, אבל אם זה הוזכר אני תופסת טרמפ על הקו חירום רווחה 118 או כמו שהוותיקות בינינו, קראנו לו "הקו של ביבי", והוא יבורך על זה.

<נורית קאופמן: זה קו מאוד מאוד חשוב.

<נורית קאופמן: ל"ויצו" הייתה הזכות להפעיל את הקו במשך חמש שנים.

<נורית קאופמן: כשהוא הפך להיות 118, אנחנו אפילו לא ניגשנו למכרז כיוון שאנחנו מצאנו שהקו אינו ראוי והוא לא נותן מענה נכון, מקצועי ואמפתי לאוכלוסיות שאמורות להתקשר לקו הזה.

<נורית קאופמן: אני לא אכנס לדברים נוספים, אבל בהזדמנות הזו אני גם מנצלת את הבמה החשובה.

<נורית קאופמן: אנחנו במרכז לטיפול ומניעת אלימות במשפחה שלנו בירושלים, יש לנו קו לגברים אלימים, קו ייחודי בארץ.

<נורית קאופמן: משרד הרווחה לא מוכן לממן, הוא אומר: 'יש 118'.

<נורית קאופמן: זה לא דומה.

<נורית קאופמן: זו הכתובת הראשונה שמאפשרת לגבר שסובל ממחלת האלימות לפנות באופן אנונימי - - -

עאידה תומא סלימאן: נורית, זאת לא מחלה.

עאידה תומא סלימאן: אין כזו הגדרה.

<נורית קאופמן: לפנות באופן אנונימי ולהתחיל לגלגל את המסלול שיביא אותו בסופו של יום לטיפול, לשינוי ההתנהגות שלו.

<נורית קאופמן: בזה אני אסיים.

עאידה תומא סלימאן: תודה.

עאידה תומא סלימאן: הגברת יעל חסון ממרכז אדוה.

עאידה תומא סלימאן: כך אנחנו סיימנו את כל הרישומים.

<יעל חסון: תודה.

<יעל חסון: קודם כל אני רוצה לומר תודה על הניתוח.

<יעל חסון: אני חושבת שזה לא מובן מאליו ובמיוחד לאור העובדה שאין איזה מתווה אחיד שהועבר למשרדי הממשלה.

<יעל חסון: אני רוצה לומר שאנחנו עובדות על מתווה כזה יחד עם המשרד לשוויון חברתי.

<יעל חסון: זה משהו שיקל על הניתוח בעתיד.

<יעל חסון: כן, הניתוח אמור לכלול גם שכר וגם שירותים.

<יעל חסון: אני רוצה לעלות שלוש נקודות קטנות כדי לחדד אולי את הסיפור הזה של תקצוב מגדרי והמטרה שלו.

<יעל חסון: המטרה היא קודם לחשוף את אופן חלוקת המשאבים באופן מגדרי.

<יעל חסון: בעצם, אז אנחנו משתמשות בתקציב ככלי.

<יעל חסון: א', כדי לחשוף.

<יעל חסון: ב', כדי לתקן פערים.

<יעל חסון: הדוגמה של נערות בסיכון היא דווקא דוגמה טובה.

<יעל חסון: אנחנו כן יודעות שיש פער בתקצוב של נערים ונערות בסיכון.

<יעל חסון: חלק מהתקציב של נערים בסיכון מגיע ממשרד החינוך.

<יעל חסון: אנחנו לא יכולות לשכוח את זה.

<יעל חסון: זאת אומרת שזה מגדיל משמעותית את התקציב שנערים בסיכון מקבלים לעומת נערות.

<יעל חסון: ניתוח מסוג כזה, בעצם הוא צריך להראות כמה משאבים משקיעה המדינה בנערים וכמה בנערות.

<יעל חסון: זאת אומרת, הייתי רוצה לראות תקציב ממוצע פר נפש, לצורך העניין, וגם להבין האם התקצוב נותן מענה לצרכים שהם מאוד מאוד שונים בקרב נערים ונערות.

<יעל חסון: נקודה שנייה שאני רוצה לציין, זה משהו שהוא ככה, דיברת בהתחלה על שלוש מגמות, יש מגמה רביעית.

<יעל חסון: כל המשרדים נפלו ככה לאיזו הנחה רווחת שייצוג שווה כסף.

<יעל חסון: זאת אומרת, אם נשים מהוות 65% מאוכלוסייה הקשישים, זה לא אומר שהן מקבלות 65% מהתקציב.

<יעל חסון: זה מה שאנחנו רוצות ומאוד חסר לנו בניתוחים של המשרדים - - -

עאידה תומא סלימאן: זה בעצם מה שאמרתי.

<יעל חסון: זה מה שאמרת ואני מאוד מחזקת את הדברים.

<יעל חסון: אנחנו רוצות לראות את הפער בין הייצוג לכסף כי לא תמיד הייצוג שווה כסף.

<יעל חסון: זה משהו שמאוד חשוב להראות אותו.

<יעל חסון: הדבר האחרון שאני חושבת שהוא מאוד מאוד חשוב בהקשר הזה, תקצוב מגדרי לא מניח שיש נשים ויש גברים.

<יעל חסון: יש קבוצות שונות.

<יעל חסון: זאת אומרת, גם כשאנחנו יודעות שיש כמעט 100% לתקציבי מרכזי הסיוע והמקלטים, אנחנו מאוד היינו רוצות לדעת מיהן הנשים האלה.

<יעל חסון: כמה ערביות, כמה יהודיות – זה נכון גם לגבי נערות בסיכון, זה נכון גם לגבי אימהות חד-הוריות.

<ליזה ניקולא'צוק: לנו יש את הפילוח מאוד מדויק.

<יעל חסון: לכן יש, אני רוצה שזה יהיה בספר התקציב של משרד הרווחה כדי שבעצם יהיה שקוף איך מתחלק הכסף גם בתוך אוכלוסיית הנשים וגם בתוך אוכלוסיית הגברים.

עאידה תומא סלימאן: תודה.

עאידה תומא סלימאן: תודה.

עאידה תומא סלימאן: בבקשה ואחר כך ניתן למנכ"ל להשיב.

<יהודית סידיקמן: שמי יהודית סידיקמן, אני מנכ"לית עמותת אל הלב.

<יהודית סידיקמן: אני יודעת שחלק גדול מאיתנו במקלטים, גם במרכזי סיוע, מפעילים תכנית של מניעת אלימות.

<יהודית סידיקמן: התכניות האלו לא הוזכרו, אני לא ראיתי אותן.

<יהודית סידיקמן: אני יודעת שהגעתי באיחור ואני מתארת לעצמי.

<יהודית סידיקמן: אני לא מקבלת תקציב על זה.

עאידה תומא סלימאן: בגלל זה.

עאידה תומא סלימאן: זה לא הוזכר, כי זה לא בתקציב.

<יהודית סידיקמן: לא בתקציב, בדיוק והוא לא פחות חשוב.

<יהודית סידיקמן: אני חושבת שחלק מהתזכור שלי זה שאני רודפת אחרי המשרד הנכון לקבל את התקצוב ממנו.

<יהודית סידיקמן: מניעת אלימות קשורה גם לחינוך, קשורה גם לביטחון פנים, גם קשורה לרווחה וגם קשורה לבריאות.

<יהודית סידיקמן: האלימות כלפי נשים וילדים היא בעיה בריאותית, היא כבר מגפה ובמיוחד כשאנחנו מתייחסות לסקרים של משרד החינוך ואלימות בקרב ילדים.

<יהודית סידיקמן: אני הייתי רוצה לשמוע איך אפשר לתקצב תכניות שהן מטפלות בשעת חירום.

<יהודית סידיקמן: כלומר, כשזה קורה יש לאנשים את הכלים שהם צריכים להתמודד עם האלימות ואיך למנוע מצבים עם כל מה שניתן.

עאידה תומא סלימאן: אני חושבת ששמת את היד, גם רובכן, על הדברים העיקריים.

עאידה תומא סלימאן: אני חושבת שהסקירה הזאת, למרות שאני שחושבת שנחוצה סקירה מגדרית יותר מעמיקה לשירותים ושהיא תתייחס לייצוג מול תקצוב, תתייחס גם לנותני השירותים ואיך זה מתבטא ברמת השכר וכדומה.

עאידה תומא סלימאן: עצם העובדה שמדברים על מה שלא ראינו בתוך התקצוב, לפעמים הסקירה הזאת גם מאותת לנו על דברים שחסרים בתקצוב או מאותת ומסמנת פערים קיימים שצריך לתקן אותם, עיוותים שצריך לתקן אותם.

עאידה תומא סלימאן: המטרה הייתה ללמוד ולראות איך אפשרי.

עאידה תומא סלימאן: אני חושבת שנעשית עבודה טובה מבחינת הסקירה, אבל אני חושבת שהיא לא כל כך מבהירה לנו את התמונה.

עאידה תומא סלימאן: כדאי לשאול עוד שאלות בעניין הזה, למרות שעלו דברים שהם יותר מהניסיון של הארגונים.

עאידה תומא סלימאן: עלו דרישות שאנחנו יודעים שהן קיימות כבר שנים.

עאידה תומא סלימאן: בישיבה המקדימה נאמר לי: 'אם אתם יודעים שזה כבר שנים אז למה רוצים שפתאום עכשיו תוך שלושה חודשים שאני אפתור את הכול'.

עאידה תומא סלימאן: אנחנו לא דורשים שאת הכול תפתור תוך שלושה חודשים - - -

<אליעזר יבלון: שישה.

עאידה תומא סלימאן: שישה חודשים.

עאידה תומא סלימאן: קח שנה.

עאידה תומא סלימאן: אני חושבת שהגיע הזמן שהדרישות האלה שעלו, אנחנו נשמע עכשיו תגובה.

עאידה תומא סלימאן: אני באמת מציעה שנקיים ישיבת עבודה קונקרטית עם קבוצות שונות של ארגונים ואז נוכל גם לקדם את הנושאים.

עאידה תומא סלימאן: אם יש תשובות על דברים מסוימים, בבקשה.

<אליעזר יבלון: ברשות יושבת ראש הוועדה, חברת הכנסת עאידה.

<אליעזר יבלון: אחת, אני מקווה שאתם לומדים ואני בטוח להגיד לכם שגם אני לומד.

<אליעזר יבלון: במסגרת הזאת אנחנו צריכים לראות איך אנחנו ביחד יודעים לקדם את העניין.

<אליעזר יבלון: התחייבתי בפני יושבת ראש הוועדה, חברת הכנסת עאידה שאנחנו נקיים דיון עבודה.

<אליעזר יבלון: דיון עבודה יהיה.

<אליעזר יבלון: ברשותכם, סליחה יושבת הראש עאידה, בחלק מהדברים אני אומר שאנחנו נטפל במסגרת פגישת העבודה ומשם אני מניח תצא תכנית עבודה.

<אליעזר יבלון: על חלק מהדברים אני אנסה לתת לכם תשובות עכשיו.

<אליעזר יבלון: אני אתחיל ואומר שכל עניין השכר, אני אצטט את שר הרווחה.

<אליעזר יבלון: חבר הכנסת כץ אומר, הוא מטפל, הוא מטפל באמת בהרבה כוח ומקדיש לזה הרבה זמן.

<אליעזר יבלון: זה משפט שלו, לדעתו אם לא יהיה שינוי בשכר של העובדים הסוציאליים אז העובדים הסוציאליים שמטפלים היום בנזקקים יהפכו לנזקקים של הדור הבא.

<אליעזר יבלון: זה האמירה שלו ולכן הוא מטפל בעניין.

<אליעזר יבלון: אני יכול להגיד לכם שאחד הדברים שהוא נרתם להם מאוד, חוץ מההצלחה הגדולה שלו להשיג גידול בתקציב של המשרד, לא היה כמותו קודם וזה בהחלט השיג גדול, גם את העניין הזה הוא לא מזניח ומטפל מאוד מאוד באינטנסיביות.

<אליעזר יבלון: אני חושב שבתקופה הקרובה יהיה גם אפשר להציג דברים שנעשו ושהם שינוי מהותי למה שהיה קיים קודם.

<אליעזר יבלון: זאת נקודה ראשונה לגבי העניין.

<אליעזר יבלון: אנחנו מבינים את העניין, אבל צריכים לעשות את כל השינויים בזהירות הנדרשת.

<אליעזר יבלון: מה עוד שאנחנו לא האחראים הבלעדיים לעניין, יש לנו פרטנרים לעניין ואיתם המשא ומתן הוא קצת יותר קשה.

<אליעזר יבלון: אנחנו פועלים בכיוון.

<אליעזר יבלון: ברמת העיקרון אתם צודקים, אנחנו לא רק אומרים לכם שאתם צודקים, אנחנו אומרים לכם שאנחנו מטפלים בעניין.

<אליעזר יבלון: זאת נקודה ראשונה.

<אליעזר יבלון: תראו, אני מבחינת תפיסת עולם, אני לא יכול להתייחס לא לחברי כנסת, לא לשרים ולא לפעילות שלהם, אבל אני רק יכול לומר לכם כאזרח, כל אחד מטפל בדברים שהוא חושב ובסך הכול העוגה הגדולה צריכה לשרת את סך כל המדינה, את כולם ללא שום הבדל.

<אליעזר יבלון: לכן אם כבוד השר דרעי מצא לנכון לטפל בנושא א', צריך לכבד גם את תפיסת העולם שלו וזה לא צריך לפגוע בתפיסת עולם של מה שאנחנו מטפלים כאן.

<ליזה ניקולא'צוק: רק לאזן.

<אליעזר יבלון: בסדר, אני רק אומר דבר פשוט.

<אליעזר יבלון: אני חושב שבהיבט הזה אני בטוח שאם תקבלי את מה שאת חושבת את צריכה לקבל לא יעניין אותך מישהו אחר.

<אליעזר יבלון: אז בסדר.

<אליעזר יבלון: אני אעצור פה.

<אליעזר יבלון: היום יום שלישי, פעמיים כי טוב, נעזוב את העניינים האלה.

<אליעזר יבלון: לגבי העניין של סל השירותים שהוא ישן ושהטיפול בנשים עם הילדים במקלט לא מקבל היבטים, אתם תעלו את זה בפגישת העבודה שתתקיים בראשות חברת הכנסת עאידה יושבת ראש הוועדה.

<אליעזר יבלון: מכיוון שהתחייבתי שתעלו את זה שם, אנחנו נקיים את הפגישה עם מספיק זמן ואני לא אעשה את זה כדי לצאת לידי חובה.

<אליעזר יבלון: אני כבר מתחייב, אנחנו נעשה את זה בצורה מסודרת.

<אליעזר יבלון: בואו נראה, כי בסך הכול הכיוון שלנו בהנחיית השר, זה לראות איך אנחנו אומרים כן, לא איך אנחנו אומרים לא, כי 'לא' כל אחד יכול להגיד.

<אליעזר יבלון: גם זה משפט שהוא הנחה אותנו כמדיניות, איך אנחנו מנסים להגיד כן.

<אליעזר יבלון: אני אומר, מנסים ומשתדלים.

<אליעזר יבלון: על מה שהתייחסת לגבי התקציב של השנה, אני מדבר בעיקר על שנת 2015, היא לא דוגמה טובה.

<אליעזר יבלון: התקציב השנה הוא תקציב, אני בכנסת ואני לא יכול להגיד דברים לא יפים, אבל הוא תקציב מאוד חריג.

עאידה תומא סלימאן: אתה לא יודע מה אומרים פה, גם דברים לא יפים.

<אליעזר יבלון: אבל אני פקיד ציבור, אני צריך לשמור על מה שאני אומר.

<אליעזר יבלון: אני אומר לכם שהוא תקציב חריג מסיבה אחת מאוד ברורה ובולטת.

<אליעזר יבלון: התקציב מאושר בערך בעוד שבועיים, אנחנו צריכים לדעת איך לנצל אותו תוך עשרה ימים, עשרים יום.

<אליעזר יבלון: אתם מבינים שיש כאן חריג ובואו לא נתייחס לתקציב של השנה.

<אליעזר יבלון: תקציב של 2016 כבר נקבע.

<אליעזר יבלון: אני מציע שכולנו נסתכל קדימה לקראת איך בונים את התקציב של 2017 שיהיה יותר לטעמכם.

<אליעזר יבלון: בסדר, ואז נראה איך ביחד איך אנחנו יודעים להתקדם לכיוון הזה.

עאידה תומא סלימאן: כן, אבל כמה שידוע לי ב-2016 עד ובשנת 2015 תמיד יש רזרבות, תמיד יש.

עאידה תומא סלימאן: אפשר - - -

<אליעזר יבלון: אני לא מדבר על הידוק.

עאידה תומא סלימאן: אפשר לחזק כמה סעיפים.

<אליעזר יבלון: לא מתחמק בעניין של אד-הוק.

<אליעזר יבלון: בסדר, אני רק אומר שמבחינה עקרונית מהותית, כי עלו פה כמה נושאים.

<אליעזר יבלון: שינוי סל, אין לנו סיכוי לטפל בזה ב-2016.

<אליעזר יבלון: יכולים פה ושם לעשות תיקונים כאלה ואחרים.

<אליעזר יבלון: צריך לבנות את העניין - -

עאידה תומא סלימאן: אבל אפשר לנצל את 2016 כדי לעשות את העבודה והתחיל אותה ב-2017.

<אליעזר יבלון: נכון, כן, כן.

<דינה חבלין דהן: אפשר לדחות את המכרז ל-2017.

<דינה חבלין דהן: ב-2016 לעשות עבודת מטה ואז ב-2017- - -

עאידה תומא סלימאן: אנחנו נציע את זה בישיבה.

<אליעזר יבלון: לגבי העניין של המכרזים תזכרו רק דבר אחד, אנחנו חייבים לפי חוק להיות שוויוניים עם כל ההיבטים.

<אליעזר יבלון: נדבר על זה.

<אליעזר יבלון: אני לא מדבר על העניין המגדרי, אני מדבר בהיבט - - -

עאידה תומא סלימאן: שוויון, אני מסכימה אתך והלוואי עלינו שנגיע למצב של שוויוניות, אבל אני חושבת שההצעה של סמל מוסד קיימת במשרד וקיימת במשרדים אחרים.

עאידה תומא סלימאן: זו טכניקה שקיימת, אפשר לדבר עליה ולדון בה לעומק.

<אליעזר יבלון: אני בטוח שתעלי את זה.

עאידה תומא סלימאן: אני בטוחה.

<אליעזר יבלון: אז אין בעיה.

<אליעזר יבלון: לגבי מה שהעלאתה נציגת "נעמ"ת", תראי, שירותים מופרטים זה עניין של מדיניות.

<אליעזר יבלון: אם אני אשב כאן ואהיה נחמד ואגיד לך כן מחר בבוקר משתנה.

<אליעזר יבלון: אני אומר לך, לא משתנה.

<אליעזר יבלון: זה עניין של מדיניות והמספרים הם אפילו יותר גדולים ממה שאת אמרת.

<אליעזר יבלון: אני לא מתכוון כרגע בכלל להיכנס לעניין הזה.

<אליעזר יבלון: ביושר ובהגינות, יש דברים יותר, סליחה, אני אגיד דחופים ולא חשובים.

<מאירה בסוק: עובדי קבלן.

<אליעזר יבלון: לא.

<אליעזר יבלון: לא.

<אליעזר יבלון: לא ואני תכף אגיד לך למה.

<אליעזר יבלון: תראי, עובדי קבלן ברמת העיקרון הם לא ברמת אחריות של המשרד.

<אליעזר יבלון: את מטפלת בעובדי קבלן וכרגע זה לא באחריות של המשרד ואני לא לוקח על הכיוון הזה אחריות.

<אליעזר יבלון: לגבי העניין של הגברת שייצגה את "ויצו", תראי, אנחנו עושים מהפך בקו של 118.

<אליעזר יבלון: הוא הולך להיות 116, לא 118 כי הבנתי ש-118 זה המספר הבינלאומי.

<אליעזר יבלון: אנחנו נמצאים בשלבי התקשרות ראשונים, אני עונה לך ואני יודע שנשים יכולות לעשות כמה דברים ביחד, עם כל הכבוד.

<אליעזר יבלון: אנחנו בשלבי התקשרות ראשונים עם חברה.

<אליעזר יבלון: אני מניח שהקו הזה יהיה הרבה יותר ראוי ממה שהוא היה עד עכשיו.

עאידה תומא סלימאן: עם חברה, למה לא מכרז?

<אליעזר יבלון: עוד אין לנו כלום.

<אליעזר יבלון: אנחנו צריכים לבנות את הדרישה.

<אליעזר יבלון: צריכים לבנות מה אנחנו רוצים מהדבר הזה.

עאידה תומא סלימאן: אבל למה נכנסים להתקשרות בלי מכרז?

עאידה תומא סלימאן: עכשיו נקלטים - - -

<אליעזר יבלון: לא יהיה בלי מכרז, לא יהיה.

<אליעזר יבלון: לא. לא.

<אליעזר יבלון: לא יהיה בלי מכרז.

עאידה תומא סלימאן: אז מה חברה, מה היא תעשה?

<אליעזר יבלון: חברה, יחד אתנו היא צריכה לבנות את הדרישה מהמכרז.

<אליעזר יבלון: איך לבנות את המכרז כדי שהוא יהיה נכון, זה הכול.

עאידה תומא סלימאן: אני מציע משהו.

עאידה תומא סלימאן: שנייה, שנייה.

עאידה תומא סלימאן: אני מציע משהו.

עאידה תומא סלימאן: החברות למיניהן, אנחנו יודעים שהן מביאות אנשים עם רזומה מאוד טוב, אבל אין להם את הידע המקצועי שיכול באמת לתמוך במתן הכיוון הכללי של תנאי הסף, של הדרישות ושל ושל.

עאידה תומא סלימאן: אני מציע שכמו שמתייעצים עם חברות, לקיים ישיבת התייעצות עם ארגונים שמנהלים מרכזי סיוע, יש להם את הידע בטיפול ובצרכים של הפונות לקו כדי שישתתפו בתהליך הבניה הזה.

עאידה תומא סלימאן: אני חושבת שזה חבל, יש ניסיון אדיר בארגונים, כדאי מאוד.

<אליעזר יבלון: בואו נסכם את זה כך.

<אליעזר יבלון: אחת, אני מניח שגם למשרד יש את הידע והניסיון המקצועי מה נדרש, אבל אין לי בעיה.

<אליעזר יבלון: אני אדבר עם זאת שאחראית על הפרויקט הזה, הגברת נילי דרור, אני אדבר איתה שהיא תשמע.

<אליעזר יבלון: לא אכפת לי לקבל הרצאה ממך עם מי לדבר.

<אליעזר יבלון: נשמע גם אותם, אין בעיה.

<אליעזר יבלון: לגבי העניין של התקציב.

<אליעזר יבלון: יעל חסון, תראי, הבעיה היא שהמשרד קיבל הגדלה בתקציב, אבל עדיין אני צריך להתמודד עם סדר עדיפות במשרד.

<אליעזר יבלון: אין לנו עוד מצב שבו אנחנו אומרים אנחנו מרוצים, עכשיו אנחנו happy ויש לנו לכל מה שאנחנו צריכים.

<אליעזר יבלון: לצערנו הרב יש סדר עדיפות ובסדר עדיפות חלק מהדברים מקבלים את העדיפות שהמשרד מוצא לנכון.

<אליעזר יבלון: אולי מפספס אולי לא, אני לא יודע כרגע להגיד לך.

<אליעזר יבלון: להיות, מה שנקרא ישרים, צריך להגיד שיש עניין של סדר עדיפות ואנחנו קובעים אותו.

<אליעזר יבלון: סדר עדיפות הוא גם פונקציה של מדיניות.

<אליעזר יבלון: ברשותם אני באמת רוצה לעצור כאן למרות שיש לי חלק מהתשובות, זה מסיבה מאוד פשוטה.

<אליעזר יבלון: אני בעוד חמש דקות צריך להיות בפגישה עם אנשים מחוץ למשרד והדיון נקבע עד עשר וחצי.

<אליעזר יבלון: אני תכננתי את עצמי עם חצי שעה מרווח ואני מגיע כבר לדקה האחרונה.

<אליעזר יבלון: אני מתנצל, אבל אני מקווה שלפחות חלק מכם קיבל תשובות.

<אליעזר יבלון: את הדברים שנשארו לנו להשלים - - -

עאידה תומא סלימאן: אני אסכם בשתי דקות.

עאידה תומא סלימאן: דבר ראשון, קודם כל אני מברכת על הגישה שהיא פתוחה ומוכנה לקבל את ההערות ולבדוק את האפשרות לשתף פעולה.

עאידה תומא סלימאן: אני בונה על זה שבאמת מעכשיו נפתח דף של שיתוף פעולה, איך להתקדם גם בדרישות שהיו מונחות הרבה זמן על השולחן וגם במה שעתיד להיות.

עאידה תומא סלימאן: יש כמה דברים שאנחנו נרצה לקדם עם המשרד, כבר הבאתי את זה בישיבה המקדימה.

עאידה תומא סלימאן: אני חושבת שהסקירה שנעשתה כצעד ראשון, אנחנו אומרות את זה כבר בכל ישיבה, בהיעדר הנחיות ברורות למשרדים ולאנשי התקציב איך לעשות את הסקירה המגדרית, אני חושבת שיש אפשרות, אנחנו נשלח לכם את ההערות שלנו שעלו בדיון ואת השאלות היותר המעמיקות בנושא של הסקירה המגדרית.

עאידה תומא סלימאן: על חלק מהן אנחנו גם מאוד מתעקשות לעשות כדי ללמוד על הפערים הקיימים וכדי שנוכל ללמוד איך משנים את המדיניות ואחר כך כדי לסגור את הפערים האלה.

עאידה תומא סלימאן: אני מבקשת לומר במשפט וגם להגיד מהר מאוד, אנחנו עדיין מחכים לסיור בחלופת האשפוז החדש.

עאידה תומא סלימאן: אנחנו נחכה שציפי תחזור בשלום מחו"ל.

עאידה תומא סלימאן: אנחנו באמת נרצה לקיים את הסיור בפרויקט החשוב הזה.

עאידה תומא סלימאן: הארגונים חיכו לו והנשים חיכו לו הרבה זמן.

עאידה תומא סלימאן: נקיים ישיבה מיוחדת בנושא המוסד לביטוח לאומי.

עאידה תומא סלימאן: כמו שאמרתי יש לנו המון מה לדבר שם.

עאידה תומא סלימאן: אנחנו נחכה באמת בקוצר רוח לישיבת העבודה, אנחנו נקווה דרכה לעלות את כל הנושאים שעלו גם מפורום מקלטי נשים, גם מאיגוד מרכזי הסיוע וגם עוד כמה נושאים שאנחנו נוסיף לסל שאנחנו מגיעות איתו.

<אליעזר יבלון: אני ברשותך רק מבקש שלקראת הפגישה הזאת, אני לא יודע עם מי ליצור את הקשר, אני אפנה אליך

עאידה תומא סלימאן: איתי.

<אליעזר יבלון: את תובילי את המהלך ואת גם תזמיני את שצריך כי אני לא יודע את מי להזמין.

עאידה תומא סלימאן: ברור.

עאידה תומא סלימאן: אנחנו נודיע.

עאידה תומא סלימאן: תודה רבה.

עאידה תומא סלימאן: אני מסיימת את הישיבה.